title: Donostialdea
text: Donostialdea ye una comarca d'o País Basco situata en Guipuzcua. A comarca ye formata por as poblacions que se troban a mán d'a ciudat de Sant Sabastián, prencipal ciudat y capital d'a provincia de Guipuzcua, formando un aria metropolitana de bells 315.000 habitants.
  
  Tien una amplaria de 305,72 km². Se troba situata en a parti nord-este d'a provincia de Guipuzcua, en a parti baixa d'as cuencas d'os ríos Urumea, Oyarzun y Oria, anque no la desembocadura d'iste zaguero. Muga por l'este con a comarca d'a Baixa Bidasoa, por o sudeste con Navarra (comarcas d'as Cinco Villas y val de l'Urumea), por o sud con Tolosaldea y por l'ueste con Urola Costa. Por o norte muga con a mar Cantabrica.
  
  A comarca gosa dividir-se en tres parzanas:
  
   Oarsoaldea: a parti más oriental d'a comarca; con os municipios situatos en a val d'o río Oyarzun y la redolada d'a Bayía de Pasaia: Lezon, Oyarzun, Pasaia y La Rentería. Prene o suyo nombre d'Oarso, l'antigo nombre tanto d'a val como d'a Bayía de Pasaia.
   Buruntzaldea: a parti más occidental d'a comarca; con os municipios situatos en as vals d'os ríos Oria y Urumea: Andoain, Astigarraga, Hernani, Lasarte-Oria, Urnieta y Usurbil. Prene o suyo nombre d'o mont Buruntza, situato entre as dos vals y quasi a la mesma distancia d'as tres prencipals localidatz: Andoain, Hernani y Lasarte-Oria.
   A ciudat de Sant Sabastián.
  
  Donostialdea